Първите си пророчества Ванга прави за свои близки познати в Струмица – Радио Верига Фокус
Петрич. Едни от първите пророчества зад които застава самата Ванга и си спомня са за близки нейни познати в Струмица. Това каза за Радио „Фокус“ – Пирин Зоя Димитрова, уредник в къща-музей „Ванга“ – Петрич. „Един от които е мобилизиран войник във времето на Втората световна война, губещ се, нямал никаква връзка със семейството си въпросния господин. Тогава тя предупреждава семейството му,  което се готвило за кончината на войника, предупреждава неговата съпруга, че той не е мъртъв и че ще се завърне точно в 12 часа. В крайна сметка наистина нещата се случват така. Преди това дамата й казала, че ако това е истина ще я награди с жълтъци в знак на благодарност. Това е  и първата награда която Ванга получава за своята дарба“, каза още Димитрова. Тя коментира и това, че  една от интересните истории свързани с Ванга се случва през 1941 година, докато спи. „На 6 април 1941 година тя сънува така наречения „буден сън“, в който й се явява приказно красив конник, рус, млад мъж по нейни думи, който й казва, че те е небесна избраница и ще бъде мост между небето и земята, поради факта, че ще настанат тежки временна за България, а и не само, за целия свят. Именно тогава той я уверява, че оттук насетне тя ще е необходима на цялото човечество, за да предсказва и й дава нагласата и вярването, че той ще бъде постоянно с нея и няма да я изостави. Св. Йоан Златоуст е и светецът, който я закриля и я пази до последно“, подчерта Димитрова. Според нея въпреки че Ванга е изключително религиозна, вярва и се моли изцяло на всички светии, уважавала е и е почитала някои от тях повече от други, но Св. Йоан Златоуст е бил нейния спътник в живота. Ливия НИНОВА